सीमा सम्बन्धी काम गर्ने नेपाल-भारत प्राविधिक स्तरीय संयुक्त सीमा समिति १ जनवरी २००८ मा विघटन गरिएकोले अब भद्रपुरको जस्ता सीमा मामिला समाधान गर्न कूटनीतिक तहबाट परराष्ट्र मन्त्रालयले पहल गर्नुपर्ने भएको छ । नेपाल के चाहन्छ, हामी कुराकानी गर्न तयार छौं भन्ने कुरा भारतले बराबर भन्दै आएको छ । अतः १ सय ९५ वर्ष पुरानो भद्रपुर-महेशपुर क्षेत्रको जंगेखम्बालाई दुवै देशको पुरातात्विक वस्तुका रूपमा साझा सम्पति कायम गरिराख्न भारत र नेपाल एउटै टेबलमा बसी सौहार्दपूर्ण तरिकाले सहमतिमा पुग्नुपर्छ ।
